آغا سہیل

ڈاکٹر آغا سہیل (پیدائش: 6 جون، 1933ء - وفات: 26 فروری، 2009ء) پاکستان سے تعلق رکھنے و الے اردو کے ممتاز افسانہ نگار، ناول نگار، نقاد اور محقق تھے۔

حالات زندگی 
ڈاکٹر محمد آغا سہیل 6 جون، 1933ء کو لکھنؤ، اترپردیش، برطانوی ہندوستان میں ایرانی النسل خاندان میں پیدا ہوئے۔ ان کے والد کا نام آغا محمد صادق تھا اور  وہ صادق علی خاں کے نام سے مشہور تھے۔ آغا سہیل کی اہلیہ حشمت آرا بیگم کا تعلق  آصف الدولہ حاکم  اودھ کے خانوادے سے تھا۔ ۔ تقسیم ہند کے بعد کے بعد انہوں نے لاہور میں سکونت اختیار کی۔ انہوں نے دبستان ِ لکھنؤ کے داستانوی اَدب کا ارتقا کے موضوع پر پی ایچ ڈی کی ڈگری حاصل کی۔ ڈاکٹر آغا سہیل کے ناول کوچۂ جاناں  اور کہانی عہدِ زوال کی، افسانوی مجموعے بدلتا ہے رنگ آسماں ، شہر نا پرساں ، تل برابر آسمان، اگن کنڈلی اور بوند بوند پانی کے نام سے اور خود نوشت سوانح عمری خاک کے پردے  کے نام سے اشاعت پزیر ہوئی۔

تصانیف 
 کہانی عہد زوال کی 
 غبار کوچۂ جاناں 
 افق تا بہ افق 
 خاک کے پردے 
 اَدب اور عصری حسّیت 
 دبستان ِ لکھنؤ کے داستانوی اَدب کا ارتقا 
 اُردو لسانیات کا مختصر خاکہ 
 اگن کنڈلی 
 معارف سہیل 
 شہر ناپرساں 
 تل برابر آسمان 
 بوند بوند پانی 
 بدلتا ہے رنگ آسماں

وفات 
ڈاکٹر آغا سہیل 26 فروری، 2009ء کو لاہور، پاکستان میں وفات پا گئے۔ وہ لاہور میں   قبرستان گلستان فردوسیہ میں آسودۂ خاک ہیں۔  إِنَّا لِلَّٰهِ وَإِنَّا إِلَيْهِ رَاجِعُونَ۔ ‎

حوالہ جات 

1933ء کی پیدائشیں
2009ء کی وفیات
اردو ادبی ناقد
اردو تنقید نگار
اردو محققین
اردو ناول نگار
پاکستانی ادبی نقاد
پاکستانی اردو مصنفین
پاکستانی محققین
پاکستانی مسلم شخصیات
لاہور کے مصنفین